# Rendszerfejlesztés-II projektmunkák

**2014/15 tavaszi félév**

## Projektek

• A projekteket optimálisan 5, de min. 4, max. 6 fős csapatok viszik.

• Projektekből összesen 70 pontot kell összegyűjteni a félév során. Min. 50% leadandónként teljesítendő, a projektmunkák javítására nincs lehetőség.

• A csapatok az előző féléves (Rendszerfejlesztés I. gyakorlat) Java nyelvű projektmunkákat véletlenszerűen kapják meg, és a kapott alkalmazást kell továbbfejleszteniük, közben kisebb feladatokat megoldaniuk.

• A leadandók során a megadott névkonvenciókat, határidőket tartani kell. Késés esetén a felelősöktől naponta 2p kerül levonásra. A névkonvenciót nem tartó leadás nem minősül elfogadott teljesítésnek (akkor sem, ha határidőig beérkezett).

• Minden leadandóban csak azok a részek fogadhatóak el új teljesítésnek, amik korábbi, a projekttel kapcsolatos teljesítésben még nem lettek leadva. (Pl. tesztesetek írásánál csak olyan tesztesetet számolunk el új tesztesetnek, ami még korábban – korábbi teljesítésnek számít a Rendszerfejlesztés-I kurzus teljesítése is – nem lett leadva.)

## M1: Forduló, futó projekt; változtatási igény – 20p/fő

Cél az átvett projekt megismerése, esetleges hiányok javítása, a változtatási igény benyújtása.

### M1A : Projekt megismerése - 20p/fő

Leadandó a projektet röviden bemutató, legalább 8 oldalas dokumentum, ami

* ismerteti az átvett program szerkezetét (legalább 3 különböző UML package, osztály vagy egyéb szerkezeti diagram, pl. E/K)
* ismerteti az átvett program fő funkcióit (UseCase diagram, funkcióleírások screenshotokkal),
* az átvétel során tapasztalt hiányosságokat, nehézségeket, esetleg pozitívumok
* a tervezett változtatásokat, amik lehetnek új funkciók és minőségjavítás is.

Fontos, hogy a változtatási igényt annyi alfeladatra kell szétbontani, ahány csapattag van, hogy **személyenként számonkérhető** legyen.

Az elfogadott megoldáshoz min. 10 p teljesítése szükséges.

Névkonvenció:

* RF2-M1A-csapatnev-changereq.pdf

## M2: Fejlesztés, tesztelés és minőség riport – 50p/fő

### M2A: Változtatási igény implementálása - 30p/fő

A fejlesztés SVN-ben történik.

Leadandóhoz, a határidőre az SVN-ben fordítható, bemutatható kódnak kell lennie, amit a bemutató időpontján kell bemutatni. A bemutatóhoz prezentációs anyag (ppt/pdf) készíthető.

A bemutatón az implementált változtatásokat, új feature-öket kell bemutatni. A csapat minden tagjának ismernie kell a főbb változtatásokat.

Az elfogadott megoldáshoz min. 15p teljesítése szükséges.

Névkonvenció:

* RF2-M2A-csapatnev-bemutato.{ppt,pdf}

### M2B: Unit tesztek – 10p/fő

Feladat a projekthez unit tesztek implementálása és a lefedettség mérése. A feladat során az svnbe fel kell tölteni a unit tesztek forráskódját és a lefedettségi eredményeket bemutató riportot.

Csapattagonként legalább 10 különböző metódus unit tesztjeit be kell tudni mutatni.

Az elfogadott megoldáshoz min. 5 p teljesítése szükséges.

Névkonvenció:

* RF2-M2B-csapatnev-testreport.pdf (elfogadható html alapú report is)

### M2C: Minőségriport (QualityGate) – 10p/fő

A fejlesztések végén a projektről minőségriport készül a projekt kezdeti és végső állapota alapján. A riportot a gyakorlatokon bemutatott eszközök segítségével kell elkészíteni.

Az elfogadott megoldáshoz min. 5 p teljesítése szükséges.

Névkonvenció:

* RF2-M2C-csapatnev-minosegriport.pdf